cimer**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/5630-3/2018

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2018. december 19-i rendkívüli nyilvános ülésére**

**Tárgy:** A Festetics György Művelődési Központ 2019-es évre tervezett programjairól és azok várható költségeiről

**Az előterjesztő:** Papp Gábor polgármester

**Készítette:** Hermann Katalin igazgató

**Megtárgyalta:** Oktatási, Kulturális és Sport Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Gróf Festetics György Művelődési Központ, (továbbiakban: Intézmény) 2019. évi programtervét a mellékletekben tárom a képviselő testület elé. A rendezvényekre rendelkezésre álló pénzügyi keretet előzetesen 87.5 millió forintban határozták meg számunkra, így ez az összeg került beépítésre a tervezetben.

A 2018-a esztendővel kapcsolatosan szeretném tájékoztatni a Tisztelt Képviselőtestületet, hogy előreláthatólag az intézmény éves bevétele eléri a 100 millió forintot, amely igen jelentős növekedés. Az Intézmény bevételei 2012-óta minden évben magasabbak.

A korábbi évekhez hasonlóan áprilistól – szeptember végéig tartó időszakban nagyobb program intenzitással számolunk, míg a fennmaradó időszakban kevesebb nagy volumenű rendezvényt kívánunk megvalósítani és a helyi lakosok közművelődési igények kielégítése az elsődleges célunk, elmozdulva a magasabb színvonalú kulturális tartalmak irányába. Természetesen ez nem azt jelenti, hogy a turisták számára nem kívánunk rendezvényeket szervezni, a turisztikai szempontból kevéssé jelentős időszakban.

Intézményi bontásban az alábbi rendezvények megvalósítását tervezzük:

**Művelődési Központ**

Fesztiválok a korábbi években kialakult rend szerint, azonban rövidebb időtartamban kerülnek megvalósításra.

A három kiemelt fesztivál: Boldog Békeidők, Angyalok és Csavargók Hétvégéje, Hévízi Borünnep.

Az intézményrész kötelező feladata az állami és helyi ünnepek, világnapok, és a kultúra egyéb nevezetes ünnepeiről való méltó megemlékezés.

Rendszeres szezonális programok:

Hétfőnként Operett gála,

Keddenként Zenés Nyári Esték,

Szerdánként Táncház Egregyen

Csütörtökönként Folklór a Deák téren, továbbá új elemként kerül a rendezvénytervbe a Térzene a Tavirózsa utcában.

**Muzeális Gyűjtemény**

**EGREGY** -kiemelt jelentőségű az egregyi városrészben található régészeti állandó kiállítás.

2019-től időszaki kiállításokat is rendezünk majd ezen a helyszínen.

A szezonban a hét több napján valamilyen attrakcióval szolgálunk a látogatóknak.

**Belvárosi Múzeum** - 2013-tól bevezettünk egy éves tematikát. Eszerint például a 2013-as év a Fiatal Alkotók Éve volt a Múzeumban, míg a 2016-os esztendő a NŐK éve a múzeumban elnevezést kapta. A 2019-es évben a Muzeális Gyűjtemény időszaki kiállításait a NEMZETEK ÉVE tematika köré szervezi, refreflektálva a környezetünkben zajló folyamatokra és változásokra. 2019-ben is megrendezi a Múzeum az Angyalok és Csavargók Nemzetközi Művésztelepet, mely nemcsak színes program az idelátogató vendégeknek, de értékes műalkotásokkal gyarapodik a múzeum Képzőművészeti Gyűjteménye is.

A Helyi Értéktár Bizottság 2019-ban is megrendezi a HUNGARIKUMOK Napját.

**Fontana Filmszínház**

A filmszínház továbbra is sikeresen működik, hiszen 2018-ban már november elején köszöntöttük az 50.000 látogatót. 2019-es esztendőben is szeretnénk megrendezni, az Angyalok és Csavargók Filmművészeti Szimpoziont.

**Városi Könyvtár**

A Városi Könyvtárban, folytatódnak a sikeres előadássorozatok, - Hévízi Szabadegyetem, Spirituális kör, Mesterségem címere. Illetve a hazai versmondó versenyek egyik legszínvonalasabbika a Nemzeti Szabó Lőrinc Vers és Prózamondó Verseny.

Összességében elmondható, hogy a rendezvények megvalósítását továbbra is igyekszünk takarékosan megoldani. Ezt a folyamatos innovációval sikerül elérni. Kérem, az előterjesztést megvitatni és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

# HATÁROZATI JAVASLAT

Hévíz Város Önkormányzat Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény 2019-es programtervét az előterjesztés 1. számú melléklete szerint jóváhagyja.

Felelős: Papp Gábor polgármester

Hermann Katalin igazgató

Határidő: zonnal és 2019. december 31.

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági Osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Hermann Katalin | Intézményvezető |  |  |
|  |  |  |  |